Аҧснытәи Аҳәынҭқарратә Университет афилологиа афакультет аҿы февраль мза инаркны раҧхьаӡа акәны аубых бызшәа аҵара алагалоуп.
26.05.2017
Аҧснытәи Аҳәынҭқарратә Университет афилологиа афакультет аҿы февраль мза инаркны раҧхьаӡа акәны аубых бызшәа аҵара алагалоуп. Уи астудентцәа дырзаҧхьоит афилологиатә ҭҵаарадыррақәа рдоктор, аҧсуа бызшәа акафедра апрофессор Виачеслав Чрыгба.
Февральмза инаркны афилологиа афакультет астуденцәа ироуеит алшара иҧсхьоу абызшәақәа рахь иҧхьаӡоу, ҭоурыхла аҧсуа бызшәа иазааигәоу аубых бызшәа аҵара. Мчыбжьыкахь знык имҩаҧысуа алекциаҿы астудентцәа аубых бызшәа алеқсика, аграмматика, афонологиа ирхысуеит. Аҧснытәи аҳәынҭқарратә Университет аҿы аубых бызшәа алециақәа дырзаҧхьоит афилологиатә ҭҵаарадыррақәа рдоктор, аҧсуа бызшәа акафедра апрофессор Виачеслав Чрыгба.
Иара иазгәеиҭеит, аубых бызшәа аҵараан астуденцәа аҧынгылақәа ҳәа акагь шрызцәырымҵуа аҧсуа бызшәеи иареи злеиҧшу ахьырацәоу инадҳәалан.
Виачеслав Андреи-иҧа аубых бызшәа аҭҵаара далагеит икандидаттә диссертациа аҩра данаҿыз. Акыр шықәсқәа ирылагӡан имаҷым иара аубых бызшәа иадҳәалан имҩаҧигахьоу аҭҵаарақәа, еизигахьоу аматериалқәа, иҭижьхьоу ашәҟәқәа. Аҭҵаарақәа анымҩаҧигоз дзыҿцәажәоз аубых жәлар рхаҭарнакцәа дреиуоуп, аҵыхәтәантәи аубых бызшәа здыруаз ҳәа иҧхьаӡоу Ҭефықь Ессенџь.
Аубых бызшәа гиннес ирекордқәа рышәҟәы иануп, зегь реиҳа ацыбжьыҟақәа рацәаны измоу абызшәақәа ируакуп, урҭ рхыҧхьаӡараҿы иҟоуп егьырҭ адунеи абызшәақәа рҿы иуҧымлогьы.
Аамҭаказ аубых бызшәа алекциақәа ирыҧхьон Франциеи, Голландиеи, аха иахьатәи аамҭазы аубых бызшәа Аҧсны ада џьаргьы ирҵаӡом.
Астуденцәа ражәақәа рыла, аубых бызшәа аҵаразы алшара ироуз насыҧс ирыҧхьаӡоит.
Астуденцәа аубых бызшәа дырҵараан Виачеслав Андреи-иҧа ихы иаирхәоит еиуеиҧшым аубых бызшәа аграмматика ашәҟәқәа, аублаа рхылҵшьҭра иадҳәало зегь зну арҵагатә шәҟәқәа, аудионҵамҭақәа.
Иааиуа амчыбжь азы астудентцәа аубых бызшәала азшьа рымоуп, убри алагьы ихыркәшахоит февраль аахыс имҩаҧысуаз алекциақәа.
710
Аҧснытәи Аҳәынҭқарратә Университет афилологиа афакультет аҿы февраль мза инаркны раҧхьаӡа акәны аубых бызшәа аҵара алагалоуп. Уи астудентцәа дырзаҧхьоит афилологиатә ҭҵаарадыррақәа рдоктор, аҧсуа бызшәа акафедра апрофессор Виачеслав Чрыгба.
Февральмза инаркны афилологиа афакультет астуденцәа ироуеит алшара иҧсхьоу абызшәақәа рахь иҧхьаӡоу, ҭоурыхла аҧсуа бызшәа иазааигәоу аубых бызшәа аҵара. Мчыбжьыкахь знык имҩаҧысуа алекциаҿы астудентцәа аубых бызшәа алеқсика, аграмматика, афонологиа ирхысуеит. Аҧснытәи аҳәынҭқарратә Университет аҿы аубых бызшәа алециақәа дырзаҧхьоит афилологиатә ҭҵаарадыррақәа рдоктор, аҧсуа бызшәа акафедра апрофессор Виачеслав Чрыгба.
Иара иазгәеиҭеит, аубых бызшәа аҵараан астуденцәа аҧынгылақәа ҳәа акагь шрызцәырымҵуа аҧсуа бызшәеи иареи злеиҧшу ахьырацәоу инадҳәалан.
Виачеслав Андреи-иҧа аубых бызшәа аҭҵаара далагеит икандидаттә диссертациа аҩра данаҿыз. Акыр шықәсқәа ирылагӡан имаҷым иара аубых бызшәа иадҳәалан имҩаҧигахьоу аҭҵаарақәа, еизигахьоу аматериалқәа, иҭижьхьоу ашәҟәқәа. Аҭҵаарақәа анымҩаҧигоз дзыҿцәажәоз аубых жәлар рхаҭарнакцәа дреиуоуп, аҵыхәтәантәи аубых бызшәа здыруаз ҳәа иҧхьаӡоу Ҭефықь Ессенџь.
Аубых бызшәа гиннес ирекордқәа рышәҟәы иануп, зегь реиҳа ацыбжьыҟақәа рацәаны измоу абызшәақәа ируакуп, урҭ рхыҧхьаӡараҿы иҟоуп егьырҭ адунеи абызшәақәа рҿы иуҧымлогьы.
Аамҭаказ аубых бызшәа алекциақәа ирыҧхьон Франциеи, Голландиеи, аха иахьатәи аамҭазы аубых бызшәа Аҧсны ада џьаргьы ирҵаӡом.
Астуденцәа ражәақәа рыла, аубых бызшәа аҵаразы алшара ироуз насыҧс ирыҧхьаӡоит.
Астуденцәа аубых бызшәа дырҵараан Виачеслав Андреи-иҧа ихы иаирхәоит еиуеиҧшым аубых бызшәа аграмматика ашәҟәқәа, аублаа рхылҵшьҭра иадҳәало зегь зну арҵагатә шәҟәқәа, аудионҵамҭақәа.
Иааиуа амчыбжь азы астудентцәа аубых бызшәала азшьа рымоуп, убри алагьы ихыркәшахоит февраль аахыс имҩаҧысуаз алекциақәа.
Оцените новость:
+1
+2
+3
+4
+5
Сохраните ссылку или поделитесь с друзьями